พอดีลืมฉีดยาคุมไป3วันในช่วง3วันนั้นมีอะไรกับแฟนด้วยไม่ทราบว่ามีโอกาสจะท้องมั้ยค่ะพอดีฉีดยาคุมมาเป็นเวลา2ปีเสดๆได้แต่มาเดือนนัดฉีดวันที่5แต่ได้ไปฉีดในวันที่8ไม่ทราบว่าจะเป็นอะไรรึเปล่าค่ะ
สวัสดีค่ะ หากเป็นยาฉีดคุมกำเนิดชนิดฮอร์โมนเดี่ยวที่ฉีดทุก 2 หรือ 3 เดือน การเลยกำหนดนัดฉีดไป 3 วัน แล้วมีเพศสัมพันธ์ในระหว่างนั้น โอกาสในการตั้งครรภ์นั้นยังถือว่าน้อยอย่างยิ่ง เพราะโดยส่วนใหญ่ หากไม่ได้ฉีดยาคุมกำเนิดต่อ การตกไข่และโอกาสที่จะตั้งครรภ์จะกลับมาภายใน 4-10 เดือน หรือบางรายอาจนานเป็นปีได้หากยังต้องการคุมกำเนิดต่อ สามารถไปรับการฉีดยาคุมกำเนิดต่อได้เลยค่ะ โดยส่วนใหญ่จะแนะนำไม่ควรให้เลย 5 วันนับจากวันที่นัด ซึ่งยาฉีดก็จะออกฤทธิ์ในการป้องกันการตั้งครรภ์ได้ต่อเนื่องค่ะ